
Text rozhodnutia
Súd: Krajský súd Bratislava Spisová značka: 3Cob/374/2013 Identifikačné číslo súdneho spisu: 1312205593 Dátum vydania rozhodnutia: 20. 02. 2015 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2015:1312205593.1 Uznesenie Krajský súd v Bratislave, v právnej veci žalobcu BT Telecom debt, s.r.o., Šoltésovej 14, Bratislava IČO: 45 535 108, práv. zast. SOUKENÍK - ŠTRPKA, s.r.o., Šoltésovej 14, Bratislava, proti žalovanému C. Š., X.. XX.X.XXXX, J. - H. XX o zaplatenie 248,95EUR s príslušenstvom a o odvolaní žalobcu proti rozsudku Okresného súdu Bratislava III v Bratislave č.k. č.k.27Cb/51/2012-63 zo dňa 24.júna 2013 jednohlasne, takto r o z h o d o l : Krajský súd v Bratislave späťvzatie žaloby p r i p ú š ť a, rozsudok Okresného súdu Okresný súd Bratislava III v Bratislave č.k.27Cb/51/2012-63 zo dňa 24.júna 2013 z r u š u j e a konanie z a s t a v u j e. Žalovanému náhradu trov konania n e p r i z n á v a. o d ô v o d n e n i e : Napadnutým rozsudkom zo dňa 24.6.2013 prvého stupňa zamietol žalobu, ktorou sa žalobca proti žalovanému domáhal zaplatenia istiny 248,95 EUR s príslušenstvom titulom nezaplatenej ceny za telekomunikačné služby podľa zmluvy o pripojení zo dňa 15.12.2004 v znení jej ďalších dodatkov. V zákonnej lehote podal proti rozsudku súdu prvého stupňa žalobca odvolanie, v ktorom odvolaciemu súdu navrhol napadnutý rozsudok súdu prvého stupňa zmeniť, žalobe vyhovieť, a aby žalovanú zaviazal na zaplatenie trov konania žalobcu. V odvolacom konaní podaním zo dňa 19.12.2014 žalobca vzal žalobu v celom rozsahu späť a žiadal vrátiť zaplatený súdny poplatok za podané odvolanie. Výzvou zo dňa 16.12.2014 odvolací súd vyzval žalovanú na vyjadrenie, či so späťvzatím žaloby súhlasí a zároveň ju upozornil, že v prípade ak na výzvu súdu nebude reagovať, bude mať odvolací súd za to, že so späťvzatím žaloby podľa § 101 ods.3 O.s.p. súhlasí. Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. S ohľadom na skutočnosť, že žalobca súdu zaslal späťvzatie žaloby v odvolacom konaní a žalovaná, podľa § 101 ods. 3 O.s.p., vyjadrila so späťvzatím žaloby konkludentným spôsobom svoj súhlas, rozhodol odvolací súd tak, že späťvzatie žaloby pripustil a s poukazom na ustanovenie § 208 O.s.p. zrušil rozsudok súdu prvého stupňa č.k.27Cb/51/2012-63 zo dňa 24.júna 2013 a konanie zastavil. O náhrade trov konania súd rozhodol podľa § 146 ods. 2 O.s.p., a 224 ods.1 O.s.p. vzhľadom na skutočnosť, že žalobca zavinil zastavenie konania. Žalovanej náhradu trov konania nepriznal, nakoľko jej žiadne trovy nevznikli. O vrátení súdneho poplatku rozhodne s poukazom na ustanovenie § 11 Zákona o súdnych poplatkoch a poplatku za výpis z registra trestov v platnom znení súd prvého stupňa, ktorý súdny poplatok prevzal. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1312205593.1 (dáta aktuálne k 12. 11. 2026). Záväzné je znenie zverejnené súdom.




